ДО ВСИЧКИ ЗАИНТЕРЕСОВАНИ ЛИЦА
 Относно: Процедура за провеждане на търг с явно наддаване за продажба на недвижим имот – частна държавна собственост, предоставен за управление на „Югоизточно държавно предприятие“ (ЮИДП), гр.Сливен, ТП „Държавно горско стопанство Стара Загора“ (ТП „ДГС Стара Загора“). 
                                                         УВАЖАЕМИ ГОСПОЖИ И ГОСПОДА, 
В ДВ, извънреден брой 34/09.04.2020г. е обнародван Закон за изменение и допълнение на Закона за мерките и действията по време на извънредното положение, обявено с решение на Народното събрание от 13.03.2020г. /ЗИДЗМДВИП/, като чл. 3, т. 2 от същия придобива следната редакция: „давностните срокове, с изтичането на които се погасяват или придобиват права от частноправните субекти“.
Съгласно § 13, ал. 1 от ЗИДЗМДВИП, сроковете по чл. 3, т. 1 и т. 2 относно „други срокове“ в досегашната редакция и по отменената т. 3, спрени от обявяването на извънредното положение до влизането в сила на този закон, продължават да текат след изтичането на 7 дни от обнародването му в „Държавен вестник“, като в ал. 2 е посочено, че извършените действия от обявяването на извънредното положение до влизането в сила на този закон запазват силата си.
 С обнародваната промяна, срокът за подаване на оферти се възобновява, считано от 17.04.2020 г. и започва да тече занапред в останалата неизтекла към момента на спирането част. 
Поради горното, Ви уведомяваме, че срокът за подаване на оферти относно процедура, открита със Заповед № РД-49-57 от 13.02.2020 г. на Министъра на земеделието, храните и горите, за провеждане на търг с явно наддаване за продажба на недвижим имот – частна държавна собственост, представляващ застроен урегулиран поземлен имот – УПИ I – 419 в кв.19а по плана на населеното място, находящ се в с. Борилово, общ. Стара Загора ведно с построените в него сгради, както следва:
• Двуетажна жилищна сграда със застроена площ (ЗП) 138,93 кв.м., масивна конструкция, построена през 1976 г.; 
• Едноетажна сграда (тоалетна) със ЗП 14,25 кв.м., масивна конструкция, построена през 1978 г.; 
• Едноетажна сграда (навес), със ЗП 49,72 кв.м., паянтова конструкция, построена през 1985 г.; 

която е публикувана на електронната страница на ЮИДП ДП Сливен на 10.03.2020г.,с първоначален срок за подаване на оферти до 30.03.2020г, ще бъде удължен с толкова дни, с колкото същият е бил спрян, считано от 13.03.2020г.
В тази връзка Ви уведомяваме, че, търгът ще се проведе на 11.05.2020г. от 10:30 часа в административната сграда на ТП ДГС Стара Загора,на адрес: град Стара Загора,ул.“12-ти пехотен полк“ №22.
При възникване на обстоятелства, които правят невъзможно откриването на търга или неговото приключване, ще се проведе повторен търг на 01.06.2020г. от 10:30 часа на същото място. 
